زانی چه‌نیگه خه‌و وه بان چه‌وه‌یلمان نه‌نیشتیه
باوش گه‌رم داڵگ و شه‌وار وه‌گه‌رد خوه‌ی تیه‌رێ
وه ناو ئی چوار دیواریه هه‌ناسمان وه بان نیه‌تێ
چه‌وه‌یل گه‌ن دوير بوو وه‌ لی،هه‌سار وه گه‌رد خوه‌ی تیه‌رێ
وه‌ی پانه ده‌یشت و سای کويه، خه‌و دیمه یه‌ی ڕووژ تیه‌یدنه‌و
ئه‌رای دوواره نیشتنیگ، ده‌وار وه‌گه‌رد خوه‌ی تیه‌رێ
قه‌ێرێگه قیڕه‌ی تفه‌نگه‌یل وه ناو ده‌یشته‌گان نیه‌تێ
ئه‌ڕای من و ئه‌ڕای تفه‌نگ، شکار وه گه‌رد خوه‌ی تیه‌رێ
چه‌ن ساڵه سه‌وزی هويچ گیاێ وه ئێره که‌س وه چه‌و نه‌یه
وه‌ی زوی دوواره تیه‌یدنه‌و، وه‌هار وه‌گه‌رد خوه‌ی تیه‌رێ
